Vizêr şan wendekaranê Zanîngehê Bogaziçi verê rektorê qeyûmî zereyê kampusî de dest pê çalakîya roniştişî kerd. Polîsan eşt zanîngehî ser û hêrişê wendekaran kerd. Hêriş de xeylêk wendekarî ameyî destbendkerdene. Reyna vizêr nêmroje wexto ke wendekarî çalakîya rayraşîyayîşî kerdêne polîsan hêrişê wendekaran kerdbi û xeylêk wendekarî zî uca de destbend kerdbi.
Goreyê Walîtîya Îstanbulî çalakîyan de bi temamî 159 wendekarî ameyî destbendkerdene.
Vizêr Îzmîr de wendekaranê Îzmîrî seba paştdayîşê wendekaranê Bogaziçi 'rayraşîyayîşê rûmetî' kerd. Polîsan na çalakîye de zî hêrişê girseyî kerd û 27 kesî destbend kerdî.
